ग़ौरतलब है कि इसराइल के तटीय शहर नेतन्या में मंगलवार को शॉपिंग सेंटर में हुए विस्फोट में तीन लोगों की मौत हो गई थी और तीस घायल हुए थे.

बुधवार को इसराइली सैनिकों ने पश्चिमी तट में तुलकरम शहर में तड़के छापे मारे जिनमें एक फ़लस्तीनी पुलिसकर्मी मारा गया.

अपुष्ट सूत्रों के अनुसार एक अन्य पुलिसकर्मी की भी मौत हो गई.

ख़बरों में कहा गया है कि पुलिस ने इसराइली सैनिकों पर गोली चलाई थी.च

संवाददाताओं का कहना है कि तुलकरम पर छापों का मतलब है कि इसराइल ने इस शहर नियंत्रण फिर से अपने हाथों में ले लिया है.

ग़ौरतलब है इसराइल ने फ़रवरी, 2005 में हुए युद्ध विराम समझौते के तहत तुलकरम का नियंत्रण फ़लस्तीनी प्रशासन को सौंप दिया था.

हमला

पुलिस का कहना है कि बुधवार को मारे गए लोगों में आत्मघाती हमलावर भी शामिल था.

फ़लस्तीनी चरमपंथी संगठन इस्लामिक जेहाद ने इस हमले की ज़िम्मेदारी ली थी और बताया कि हमलावर पश्चिमी तट का रहने वाला 18 वर्षीय नौजवान था.

फ़रवरी महीने में तेल अवीव के एक नाइट क्लब में हुए विस्फोट के बाद इसराइली सीमा के भीतर यह पहला आत्मघाती हमला था.

फ़लस्तीनी नेता महमूद अब्बास ने हमलावरो को 'ग़द्दार' क़रार दिया जो फ़लस्तीनी हितों के ख़िलाफ़ काम कर रहे हैं.

अमरीका ने भी इन हमलों की निंदा करते हुए कहा है कि ये 'नाजायज़ हमले' हैं जिनमें आम नागरिकों को निशाना बनाया गया है.

 \n\nउपरोक्त लेख के लिए मुझे एक अच्छा शीर्षक दें।
पश्चिमी तट और ग़ज़ा पट्टी सील